《为周都尉题沈石田画》
明代·程敏政

不见姑苏老沈郎，披图疑在石田庄。眼看雪乳春酲解，手拂云田午坐凉。

高柳似填山下缺，奇峰如出镜中妆。草庭都尉能珍鉴，何日重开宝绘堂。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。